Document ID: 32010R0726

KOMISIJOS REGLAMENTAS (ES) Nr. 726/2010
2010 m. rugpjūčio 12 d.
kuriuo iš dalies keičiamas Reglamentas (EB) Nr. 917/2004, nustatantis išsamias Tarybos reglamento (EB) Nr. 797/2004 dėl priemonių, gerinančių bendras bitininkystės produktų gamybos ir pardavimo sąlygas, įgyvendinimo taisykles
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 110 straipsnį kartu su 4 straipsniu,
kadangi:
(1)
Komisijos reglamente (EB) Nr. 917/2004 (2) išdėstytos nuostatos dėl Reglamente (EB) Nr. 1234/2007 numatytų nacionalinių bitininkystės programų įgyvendinimo. Bendrijos finansinė parama šioms programoms skiriama pagal kiekvienos valstybės narės bičių avilių (šeimų) duomenis, nurodytus Reglamento (EB) Nr. 917/2004 I priede.
(2)
Valstybių narių pranešimuose, kurie skirti Reglamento (EB) Nr. 917/2004 1 straipsnio a punkte minimiems struktūriniams situacijos sektoriuje duomenims atnaujinti, pranešama apie bičių avilių (šeimų) skaičiaus pokyčius.
(3)
Todėl Reglamentas (EB) Nr. 917/2004 turėtų būti atitinkamai iš dalies pakeistas.
(4)
Reglamento (EB) Nr. 917/2004 2 straipsnio 3 dalyje numatyta, kad paskutinė pagal bitininkystės programas taikomų priemonių įgyvendinimo diena tais metais, su kuriais atitinkamos priemonės siejamos, yra rugpjūčio 31 d., todėl šis reglamentas turėtų būti taikomas nuo 2010-2011 prekybos metų.
(5)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 917/2004 I priedas pakeičiamas šio reglamento priedo tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Pirmą kartą jis taikomas programoms, įgyvendinamoms 2010-2011 prekybos metais.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2010 m. rugpjūčio 12 d.

Labels: 7
3
15
6